b'\n_START_ARTICLE_\nNappeckamack\n_START_PARAGRAPH_\nNappeckamack (Nappeckamak), glavno naselja Manhattan Indijanaca koje se u 17. stolje\xc4\x87u nalazilo na mjestu dana\xc5\xa1njeg Yonkersa. Godine 1638. ili 1639. Nizozemci od Indijanaca kupuju zemlji\xc5\xa1te na kojemu je niknuo Yonkers (Yonkers). Njegovi stanovnici, Manhattan Indijanci, bijahu \xc4\x8dlanovi saveza Wappinger (Hodge), ili prema Swantonu Delawarci. Godine 1646. Nizozemac Adriaen van der Donck izgradio je na rijeci Nepperhan pilanu (=sawmill), pa se otada po\xc4\x8dela nazivati Sawmill River. Grad \xc5\xa1to je niknuo na mjestu starog indijanskog sela, prozvan je po van der Doncku, koji je bio \'youncker\' ili Jonkheer (=mladi plemi\xc4\x87). Vlasni\xc5\xa1tvo ovog \'youncker\'-a poznato kao "The Youncker\'s Land", dat \xc4\x87e ime gradu Yonkers, koji to postaje od 1788. Industrijalizacijom, tvornica \xc5\xa1e\xc5\xa1ira 1854. i uskoro rafinerijom \xc5\xa1e\xc4\x87era, pa do dana\xc5\xa1njih dana postat \xc4\x87e po veli\xc4\x8dini 4 grad u New Yorku.'